ข้อบัญญัติองค์การบริหารส่วนตำบลวาเล่ย์เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลวาเล่ย์อำเภอพบพระ จังหวัดตากพ.ศ.๒๕๖๑ อาศัยอำนาจตามความในมาตรา ๙วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลวาเล่ย์ โดยความเห็นชอบของสภาองค์การบริหารส่วนตำบลวาเล่ย์และนายอำเภอพบพระ จึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลวาเล่ย์ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลวาเล่ย์อำเภอพบพระ จังหวัดตาก พ.ศ. ๒๕๖๑ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากในท้องที่ตามข้อ ๔ข้อ ๓ ในข้อบัญญัตินี้มิให้ใช้บังคับแก่การก่อสร้างหรือดัดแปลงเขื่อน สะพาน อุโมงค์ทาง หรือท่อระบายน้ำ กำแพง ประตู และรั้วข้อ ๔ ในข้อบัญญัตินี้บริเวณที่ ๑ หมายความว่าพื้นที่บริเวณเขตปฏิรูปที่ดินเพื่อเกษตรกรรมบริเวณที่ ๒ หมายความว่าพื้นที่บริเวณเขตป่าสงวนแห่งชาติป่าแม่สอดทั้งนี้ตามแผนที่ท้ายข้อบัญญัตินี้ข้อ ๕ ให้กำหนดพื้นที่ในท้องที่องค์การบริหารส่วนตำบลวาเล่ย์อำเภอพบพระ จังหวัดตาก ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้าง ดัดแปลง หรือเปลี่ยนการใช้ซึ่งอาคารชนิดและประเภทดังต่อไปนี้ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๑๒เมตร เว้นแต่(๑.๑)โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรม(๑.๒)โครงสร้างสำหรับใช้ในการรับส่งวิทยุ หรือโทรทัศน์ หรือสัญญาณสื่อสารทุกชนิด หอถังน้ำ เสาส่งไฟฟ้า กล่องเมรุ ปล่องโรงสีข้าว ปล่องโรงงานอุตสาหกรรมไซโลเก็บผลิตผลทางการเกษตร(๒)โรงงานตามประกาศกระทรวงอุตสาหกรรม เรื่อง มาตรการคุ้มครองความปลอดภัยในการดำเนินงาน(ฉบับที่ ๔)พ.ศ. ๒๕๕๒(๓)โรงงานตามประเภทหรือชนิดที่ระบุในบัญชีประเภทโรงงานอุตสาหกรรมจำแนกตามกฎกระทรวงพ.ศ. ๒๕๓๕ โดยออกตามความในพระราชบัญญัติโรงงาน พ.ศ. ๒๕๓๕(๔)คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๕)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๖)สำนักงานที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๗) อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน๓๐๐ ตารางเมตร(๘)อาคารชุด หอพัก หรืออาคารอยู่อาศัยรวม(๙)โรงกำจัดมูลฝอยที่มีระยะห่างจากเขตทางหลวงแผ่นดินน้อยกว่า ๑๐๐ เมตรและมีระยะห่างจากริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะน้อยกว่า ๕๐๐ เมตร(๑๐)อาคารซื้อขายหรือเก็บเศษวัสดุ(๑๑)สถานศึกษา(๑๒)สถานพยาบาล(๑๓)สถานสงเคราะห์เด็ก คนชรา และคนพิการ(๑๔)อาคารที่มีที่ว่างตามแนวขนานริมฝั่งตามสภาพธรรมชาติของลำคลอง ห้วยหรือแหล่งน้ำสาธารณะน้อยกว่า๑๐ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์อาคารตาม (๖)และ (๗)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาลภายในบริเวณที่ ๒ห้ามบุคคลใดก่อสร้างอาคารทุกชนิดทุกประเภท เว้นแต่อาคารดังต่อไปนี้(๑)อาคารพักอาศัยประเภทบ้านเดี่ยวที่มีความสูงไม่เกิน ๖ เมตร(๒)โรงงานตามกฎหมายว่าด้วยโรงงานที่เกี่ยวเนื่องกับการเกษตรหรือวิสาหกิจชุมชนหรือโครงการก่อสร้างของภาครัฐ(๓)ป้ายบอกชื่อสถานที่ หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๒ ตารางเมตรอาคารตาม (๑)(๒) และ (๓) ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติได้แก่ สีขาว สีเทา สีอิฐ สีดินเผา สีน้ำตาลการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๖ ภายในพื้นที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๗ ภายในพื้นที่กำหนดตามข้อ ๔ อาคารที่มีอยู่ก่อนแล้วหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๕ข้อ ๘ ภายในพื้นที่ที่กำหนดตามข้อ ๔ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลวาเล่ย์รักษาการตามข้อบัญญัตินี้ประกาศณ วันที่ ๘ พฤษภาคม พ.ศ. ๒๕๖๑ร้อยโทเฉลิม บุญพรวงศ์นายกองค์การบริหารส่วนตำบลวาเล่ย์[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลมหาวันเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลมหาวันอำเภอแม่สอด จังหวัดตาก พ.ศ. ๒๕๖๑(ดูข้อมูลจากภาพกฎหมาย)พิมพ์มาดา/จัดทำ๑๐สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๓๙ ง/หน้า ๖/๑๘ มิถุนายน ๒๕๖๑